Elektrón + Zenit

Po ukončení vydávania časopisov Elektrón a Zenit v roku 1990 sa tieto dva časopisy spájajú a vzniká nový mesačník so zameraním na vedu a techniku pre mladých s názvom Elektrón+Zenit. Vychádzal v rokoch 1991 – 1997, mal 48 strán a stál 7 Kčs. V prvom čísle do uverejňovali komiks Mariána Oravca Nonstop z časopisu Elektrón a pokračovali v uverejňovaní komiksy NEMESIS Z Tomáša Hasila a Ladislava Badaleca z časopisu Zenit. Ôsmim číslom začína komiks ČERVENÝ SIOUX. Kreslí ho Vladimír Hanuš a píše Miroslav Brodský. V druhom ročníku prichádza na radu historický komiks KRIŠTOF KOLOMBUS. Príbeh kreslí Ladislav Badalec a píše J. Pecinovský. Končí číslom 4/92-93. Po skončení Krištofa Kolomba uverejňujú sci-fi thriller komiks s názvom HÁDŽEM TI LASO, KAMARÁT. Komiks je na motívy poviedky J. Pecinovského. Kreslí a píše Kolba. Príbeh končí číslom 10/92-93. V nasledujúcim ročníku sa znižuje počet strán a nezostáva miesto pre komiks. Do konca existencie časopisu už neuverejnili žiadny komiks.